**Nagsimula sa Tayo Nagtapos sa Kayo** Akda ni: Raquel o. Joven10-Diamond  
  
Ang bawat tao ay may Kalayaan  
Na Hindi dapat pangunahan ng sino man  
Pagkat tayo ay may sariling kakayahan  
Na pumili kung ano at sino ang naiibigan

Ngunit sa pag ibig na nasa pagitan ng ikaw at ako  
Na kung hindi dahil sa iba ay mayron paring tayo  
Laging tanong sa sarili kung paano  
Paanong nabalewala ang TAYO at napalitan ng KAYO

Kalayaan kong mahalin kung sino ang naisin  
Ngunit ang tadhana at parang gusto akong inisin  
Itong pusong ang gusto lang ay muli mong ibigin  
Tila nawalan ng sigla ng tuluyan mong lisanin

Hanggang isang araw ay nakita muli kita  
Pero bakit kasama mo pa rin sya  
Na dati'y sabi mong wag pagselosan dahil sya ay kaibigan  
Pero ngayon nandyan sya sa tabi mo na dati kong kinatatayuan

Dapat ka pa nga bang ipaglaban  
Saan nga ba ako nagkulang?  
Ako nga lang ba ang may mali dito?  
O ikaw ang hindi natutong makuntento?

Ako ay nagbulag-bulagan  
Pinaniwala ang sarili na tayo ay may kinabukasan  
Lahat ay ibinigay ng walang pakundangan  
Pati ang pagmamahal para sa sarili ay nakalimutan

Sa bawat laban ika'y aking sinamahan  
Ni minsan'y hindi kita iniwan  
Na dumating sa puntong hindi ko man lang namalayan  
Ako na lang pala ang naiwang lumalaban

Ako ang naiwan kahit na ako ang nagmahal ng tunay  
Ikaw ang lumisan kahit na pagmamahal mo ay walang kulay  
Kung ang aking pagmamahal ay hindi mo kayang suklian  
Ikaw ay hindi na nararapat pang ipaglaban

Sa tagal ng mga nagdaang panahon  
Bakit ngaba ngayon lamang ako lumingon  
Upang ituon ang aking mga mata  
At silayan ang tunay kong halaga

Ang lahat ay nababalot ng saya bago ka makilala  
Ng ika'y dumating naglaho ang ligaya at napalitan ng pagdurusa  
Akin nang napagtanto ang katotohan  
Na sa buhay ko'y hindi kita kailangan

Kung ang pagmamahal ay hindi susuklian  
Hindi magdadalawang isip na talikuran  
Sa susunod na ako ay umibig sisiguraduhin  
Na Karapat-dapat na ang taong iibigin

Gagamitin ang sakit ng nakaraan  
Bilang pundasyon sa kinabukasan  
Leksyon na kailan man ay hindi kalilimutan  
Dadalin sa bawat patutunguhan

A picture containing person

Description automatically generated